Seetõttu liigume edasi teise tõeliselt võimsa etteaste peale, mis ilmselt jääb rohkem  tähelepanuta. Melissa Leo on Mickey ema Alice'ina nõnda idiootne egoist, et tekib tahtmine ekraani poole karjuda! Üheksa lapse ema (lisaks Mickey'le ja Dickey'le ka seitse tütart) näeb oma tütardes vaid pettumust ning kui ta poegadel on võimalus millekski suureks, peab ta neid teerullina sinna ka suunama. Oma poegade edu peab ta ainult enda saavutuseks. Tihti jääb ebameeldiv tegelane nii vastikult meie hinge kriipima, et me unustame ära, kui raske on kedagi nii ebameeldivaks mängida.